Senarai raja-raja Kush

Pemerintah Kush merupakan penguasa Kerajaan Kush purba (abad ke-8 SM – abad ke-4 M), sebuah tamadun utama di Nubia purba (lebih kurang bersamaan dengan Sudan moden). Kuasa Kush dipusatkan dan bersatu dalam beberapa abad selepas kejatuhan Kerajaan Baru Mesir sekitar 1069 SM, membawa kepada pengasasan Kerajaan Kush di bawah Alara sekitar 780 SM.

Kush mencapai kemuncak kuasanya sekitar 739–656 SM, apabila raja-raja Kush juga memerintah sebagai Dinasti Kedua Puluh Lima Mesir. Kerajaan ini kekal sebagai negara berkuasa di wilayah terasnya selepas pemerintahan Kush di Mesir tamat dan bertahan selama seribu tahun lagi sehingga keruntuhannya sekitar 350 M. Budaya Mesir banyak mempengaruhi Kush dari segi ikonografi diraja dan monumennya, tetapi unsur-unsur tempatan juga digunakan dan menjadi lebih menonjol dalam tempoh Meroitik (s. 270 SM–350 M).

Tiada senarai pemerintah Kush yang terpelihara dan turutan pemerintahan sebaliknya direkonstruksikan dengan bukti-bukti seperti inskripsi diraja dan pemakaman. Sumber yang masih ada adalah terhad di beberapa tempat, bermaksud sebahagian kronologi dan urutannya adalah anggaran dan tentatif. Senarai pemerintah juga mungkin tidak lengkap memandangkan penemuan nama-nama diraja dan pemakaman tambahan mungkin ada pada masa depan.

 Pengenalan 
 Pewarisan diraja di Kush 
Sistem pewarisan diraja di Kerajaan Kush tidak difahami dengan baik. Tiada dokumen pentadbiran atau sejarah yang ditulis oleh orang Kush sendiri yang diketahui; kerana hanya sedikit salasilah diraja yang boleh direkonstruksikan dengan pasti, adalah mustahil untuk menentukan bagaimana sistemnya berfungsi dalam teori dan sama ada ia pernah dilanggar. Wanita diraja menonjol dalam masyarakat Kush, terutamanya dalam tempoh Meroitik (sekitar 270 SM–350 M). Akibatnya, telah lama diperdebatkan sama ada pewarisan Kush kebanyakannya patrilineal (diwarisi melalui keturunan lelaki) atau matrilineal (diwarisi keturunan garis perempuan). Ketidakpastian lain boleh terdapat dalam kedua-dua sistem; sistem patrilineal boleh, contohnya, mengikut turutan pewarisan bapa→anak lelaki atau abang→adik lelaki.  

Tiada ratu pemerintah Kush yang diketahui sebelum tempoh Meroitik, mencadangkan bahawa mereka mungkin diketepikan daripada memegang jawatan penting pada zaman-zaman sebelumnya. Walaupun begitu, terdapat banyak inskripsi diraja daripada raja-raja pra-Meroitik, contohnya Aspelta, yang hanya meletakkan emfasis pada nenek moyang perempuan mereka. Ini sendiri secara amnya tidak dianggap sebagai bukti yang cukup untuk pewarisan matrilineal semata-mata dan hubungan patrilineal sering diguna pakai antara para pemerintah walaupun tidak disokong oleh bukti. Sebagai contoh, raja Alara dan Kashta sering dianggap sebagai adik-beradik dan Piye sering dianggap sebagai anak lelaki Kashta, namun tiada bukti langsung menyokong hubungan ini. Berdasarkan pewarisan di Mesir semasa Kerajaan Baru (sekitar 1550–1069 SM) dan Tempoh Pertengahan Ketiga (sekitar 1069–664 SM), ada kemungkinan bahawa garis keturunan perempuan sama pentingnya dengan garis lelaki untuk mewujudkan legitimasi. Menurut ahli arkeologi Robert Morkot, pewaris yang berjaya menuntut takhta mungkin cuma keturunan diraja layak yang paling kuat, bukannya mengikut sistem pewarisan yang jelas. Sesetengah pewarisan, seperti Taharqa kepada Tantamani kepada Atlanersa (abad ke-7 SM), sukar dijelaskan jika ia patrilineal mutlak atau matrilineal mutlak.

Dalam kesarjanaan lama tentang Kush, semua raja diandaikan adalah keturunan langsung yang raja sebelumnya. Dalam kes bahan yang sangat terhad tersedia untuk sebahagian besar tempoh Meroitik, ini kadang-kadang membawa kepada andaian bahawa mana-mana individu yang disebut sebagai bapa kepada seorang raja pemerintah juga mesti seorang raja, walaupun bapa itu tidak pernah disahkan menduduki jawatan begitu ataupun hal itu disebut di tempat lain. Contoh bapa raja sebegitu termasuk Pisakar, Adeqetali, Teritnide, Arotnide, dan Teritedakhetey, yang kadang-kadang masih dimasukkan dalam senarai pemerintahan moden (tetapi kebanyakan rekonstruksi menggugurkannya). Selain tidak disahkan sebagai raja, nama-nama individu ini tidak sesuai dengan jenis nama-nama diraja Kush yang diketahui, dan mengira mereka sebagai raja mengabaikan prospek pewarisan melalui garis tidak langsung dan/atau perempuan, kedua-duanya dipercayai pernah berlaku. Terdapat pemerintah Kush dalam tempoh Meroitik yang boleh dipastikan mempunyai bapa yang bukan raja.

 Format dan kandungan senarai 

Tiada penjangkalaan sejarah Kush yang digunakan secara universal. Senarai ini menggunakan skema kronologi yang dicadangkan oleh Emberling (2023), yang membahagikan sejarah Kush kepada empat tempoh berikut: Napata Awal (penggabungan kuasa politik Kush di Napata), Napata Pertengahan (dari Alara hingga akhir kekuasaan Kush ke atas Mesir), Napata Akhir (selepas kehilangan Mesir sementara pemakaman diraja berterusan di Napata), dan Meroitik (pemakaman diraja di Meroë).

Tarikh pemerintahan tepat tidak diketahui untuk mana-mana raja Kush selepas Kush berhenti menguasai Mesir. Senarai ini hanya memasukkan anggaran masa, dirujuk kepada sumber moden. Beberapa sumber lama memberikan tarikh tepat untuk setiap pemerintah. Tarikh ini biasanya berasal daripada kronologi spekulatif 1923 oleh George Andrew Reisner, yang berasaskan tarikh-tarikh itu pada beberapa sinkronisme dengan sejarah Mesir, menggunakan purata panjang pemerintahan hipotesis 15 tahun, dan memberikan pemerintahan lebih lama atau lebih pendek berdasarkan saiz dan harta-harta dalam makam.

Senarai ini termasuk makam setiap raja (dalam lajur "pemakaman") dan menamakannya dengan singkatan. Singkatan ini ialah kependekan untuk kompleks piramid pemakaman Kush yang berbeza, dengan nombor-nombor menunjukkan piramid atau kuil tertentu. "Kur." bermaksud Kurru (iaitu El-Kurru), "Nu." bermaksud Nuri, "Bar." bermaksud Jebel Barkal, dan "Beg." bermaksud Begrawiyah (Meroë). "Beg. N" dan "Beg. S" masing-masing merujuk kepada perkuburan utara dan selatan Meroë. El-Kurru, Nuri, dan Jebel Barkal semuanya terletak berhampiran bandar purba Napata; Meroë ialah bandar lain yang lebih jauh ke selatan.

 Senarai raja 

 Tempoh Napata Awal (1069–780 SM) 
Tempoh Napata Awal bermula dengan Kush menjadi berautonomi atau merdeka selepas kejatuhan Kerajaan Baru Mesir, sekitar 1069 SM. Material dari Kush pada tempoh ini sangat terhad. Mungkin terdapat beberapa buah unit politik Kush tempatan, yang tidak bersatu sepenuhnya menjadi satu kerajaan sehinggalah bermula tempoh Napata Pertengahan kemudian. Semasa tempoh Napata Awal, kuasa politik di rantau ini perlahan-lahan bergabung di sekitar Napata. Perkuburan diraja asal Napata (El-Kurru) ada beberapa makam (tanpa nama) yang lebih awal daripada tempoh Napata Pertengahan kemudian, mungkin makam ketua tempatan. Ini kadang-kadang dianggap sebagai makam kira-kira lima generasi raja sebelum Alara, raja Kush paling awal yang diketahui namanya. Walau bagaimanapun, Alara secara amnya dianggap sebagai pengasas Kush oleh ahli sejarah kerana baginda dirujuk dalam warkah-warkah raja kemudian sebagai pengasas dinasti, dalam konteks yang mencadangkan bahawa baginda juga menubuhkan kerajaan itu.

 Tempoh Napata Pertengahan (780–656 SM) 

Tempoh Napata Pertengahan bermula dengan pemerintahan raja Kush bernama yang paling awal, Alara, dan merangkumi tempoh Kush memerintah Mesir kemudian (sebagai dinasti ke-25 Mesir Purba). Senarai ini termasuk hubungan patrilineal spekulatif konvensional antara beberapa orang pemerintah; ini tidak diterima oleh semua sarjana dan ada kemungkinan yang sehingga tiga keluarga yang saling berkahwin terlibat dalam peringkat-peringkat awal kerajaan.

PotretNamaPemerintahanPewarisan dan catatanPermakamanAlara 780–760 SM(tarikh tradisional)Raja Kush paling awal yang diketahui; pada masa kemudian dianggap sebagai pengasas dinasti. Tiada bukti kontemporari dari pemerintahan Alara tetapi beliau dinamakan dalam inskripsi pemakaman anak perempuannya Tabiry (isteri Piye) dan juga dinamakan sebagai nenek moyang oleh penggantinya. Piye didahului secara langsung oleh Kashta, jadi Alara mungkin pendahulu langsung Kashta.Kur. 9(diandaikan)Kashta–747 SMAbang Alara (?). Menubuhkan kawalan Kush ke atas Mesir Hulu sekitar 760 SM dan mengisytiharkan dirinya sebagai firaun, mencabar tuntutan pemerintah Mesir lebih utara. Memastikan pelantikan anak perempuannya Amenirdis I sebagai Isteri Dewa Amun.Kur. 8(diandaikan)75pxPiye–716 SMAnak lelaki Kashta (?) dan menantu Alara. Menakluki Mesir dalam kempen ketenteraan 739 SM yang luas, menjadikan tuntutan firaun Kashta sebagai realiti politik dan menubuhkan 'Empayar Kush' (Dinasti Kedua Puluh Lima Mesir).Kur. 1775pxShebitku–702 SMMungkin anak lelaki Piye dan Permaisuri Peksater atau mungkin abang Piye. Memindahkan ibu kota dari Napata ke Memphis. Memasuki perdagangan dan diplomasi dengan raja Assyria Sargon II.Kur. 1875pxShabaka–690 SMAnak lelaki Shebitku (?). Menubuhkan kawalan penuh ke atas Delta Nil; mengalahkan firaun saingan berpusat di delta Bakenranef. Campur tangan dalam kempen raja Assyria Sennacherib di Levant pada 701 SM, di pihak Kerajaan Judah.Kur. 1575pxTaharqa690–664 SMAnak lelaki Piye dan Permaisuri Abar. Mempunyai pemerintahan yang aman dan makmur, mengawasi beberapa projek pembinaan di Mesir dan Kush. Kehilangan Mesir kepada Empayar Assyria pada 671 SM dan memindahkan ibu kota kembali ke Napata. Menawan semula Mesir tetapi dikalahkan lagi pada 667 SM. Mengasaskan perkuburan diraja baru di Nuri, digunakan oleh raja kemudian selama kira-kira 300 tahun.Nu. 175pxTantamani664–selepas 656 SMAnak lelaki Shabaka dan Permaisuri Qalhata. Menawan semula Mesir dari Assyria pada 664 SM, namun dikalahkan dan diusir tahun berikutnya. Kekal diiktiraf di Mesir Hulu sehingga 656 SM, selepas itu Kush kehilangan kawalan sepenuhnya ke atas Mesir. Raja terakhir yang dikebumikan di perkuburan diraja keturunan Kush di El-Kurru.Kur. 16

 Tempoh Napata Akhir (656–270 SM) 
Tempoh Napata Akhir merangkumi sejarah Kush selepas kehilangan Mesir, selagi Napata kekal sebagai tapak yang digunakan untuk pemakaman diraja.
PotretNamaPemerintahanPewarisan dan catatanPermakamanFasa I: Empat raja pertama tempoh Napata Akhir didokumentasikan dengan baik dan mengekalkan banyak amalan diraja sebelumnya.75pxAtlanersaSeparuh kedua abad ke-7 SMAnak lelaki Taharqa (?) dan Permaisuri (...)salka (?). Kush mungkin menghadapi serangan yang diketuai oleh Firaun Psamtik I di bawah Atlanersa atau penggantinya, tetapi buktinya kurang. Memulakan pembinaan Kuil B700 di Jebel Barkal.Nu. 2075pxSenkamaniskenSeparuh kedua abad ke-7 SMAnak lelaki Atlanersa (?) dan Permaisuri Maletaral. Menyelesaikan pembinaan Kuil B700.Nu. 375pxAnlamaniAkhir abad ke-7 SMAnak lelaki Senkamanisken (?) dan Permaisuri Nasalsa. Raja pertama didokumentasikan melakukan perjalanan penobatan tradisional Kush, dimahkotai di Meroë, Napata, dan Kawa.Nu. 675pxAspeltaAwal abad ke-6 SMAnak lelaki Senkamanisken (?) dan Permaisuri Nasalsa. Adik lelaki Anlamani. Mungkin raja pada masa perang Firaun Psamtik II terhadap Kush pada 593 SM. Jumlah dan kualiti monumennya menunjukkan pemerintahan yang makmur. Nama Aspelta dipadam di beberapa tempat juga mencadangkan bahawa beliau menghadapi beberapa kontroversi politik dalaman yang tidak diketahui.Nu. 8Fasa II: Sedikit maklumat direkodkan dari Kush semasa pemerintahan raja-raja selepas Aspelta. Kronologi adalah anggaran dan tidak banyak diketahui selain nama dan tempat pemakaman.AramatleqoSuku kedua abad ke-6 SMAnak lelaki Aspelta (?) dan Permaisuri Kheb (?), anak perempuan Anlamani. Dikenali daripada makamnya, sebuah patung, dan inskripsi di Meroë.Nu. 9MalonaqenSeparuh pertama abad ke-6 SMAnak lelaki Armatleqo (?) dan Permaisuri Amanitakaye (?). Dikenali daripada makamnya, aktiviti pembinaan, dan pelbagai inskripsi.Nu. 5AnalmayePertengahan abad ke-6 SMKeturunan tidak diketahui. Dikenali daripada makamnya.Nu. 18AmaninatakilebteSeparuh kedua abad ke-6 SMKeturunan tidak diketahui. Dikenali daripada makamnya, aktiviti pembinaan, dan pelbagai inskripsi.Nu. 10PiankharitenSeparuh kedua abad ke-6 SM (?)Keturunan tidak diketahui. Dikenali daripada kartus pada objek di Nu. 25 (pemakaman permaisuri).Tidak dikenal pastiKarkamaniSeparuh kedua abad ke-6 SMKeturunan tidak diketahui. Dikenali daripada makamnya dan inskripsi di Meroë.Nu. 7AmaniastabarqaAkhir abad ke-6 SMKeturunan tidak diketahui. Dikenali daripada makamnya.Nu. 2SiaspiqaAwal abad ke-5 SMKeturunan tidak diketahui. Dikenali daripada makamnya dan inskripsi di Meroë.Nu. 4NasakhmaSeparuh pertama abad ke-5 SMKeturunan tidak diketahui. Dikenali daripada makamnya.Nu. 19MalewiebamaniPertengahan abad ke-5 SMAnak lelaki Nasakhma (?) dan Permaisuri Saka'aye (?). Dikenali daripada makamnya.Nu. 11TalakhamaniSeparuh kedua abad ke-5 SMAdik lelaki Malewiebamani (?). Dikenali daripada makamnya dan inskripsi oleh penggantinya.Nu. 16Fasa III: Raja-raja Kush bermula dengan Amanineteyerike menghidupkan semula beberapa amalan sebelumnya. Gelaran diraja mereka mencadangkan tempoh cita-cita politik yang lebih besar.AmanineteyerikeSeparuh kedua abad ke-5 SMAnak lelaki Malewiebamani. Dikenali daripada makamnya dan beberapa inskripsi. Gelaran diraja Amanineteyerike sangat berkaitan dengan pemerintahan di Mesir, mencadangkan (tidak tercapai) harapan untuk memulihkan pemerintahan Kush di sana.Nu. 12BaskakerenAkhir abad ke-5 SMKeturunan tidak diketahui. Dikenali daripada makamnya, saiz kecil yang mungkin menunjukkan pemerintahan singkat dan tidak penting.Nu. 1775pxHarsiotefAwal abad ke-4 SM(s. 400–360 SM)Anak lelaki salah seorang pendahulunya dan Permaisuri Atasamale. Mempunyai pemerintahan yang didokumentasikan sekurang-kurangnya 35 tahun, pemerintahan terpanjang yang direkodkan untuk mana-mana pemerintah Kush. Julat politik dan geografi luas peperangan Harsiotef yang direkodkan menunjukkan masa pembinaan empayar dan pengembangan.Nu. 13Raja tidak diketahuiPertengahan abad ke-4 SM (?)Seorang pemerintah tidak diketahui dari masa ini mungkin dikaitkan dengan piramid Kur. 1. Piramid ini tidak pernah digunakan untuk permakaman tetapi perubahan lokasi mungkin menunjukkan kegelisahan politik dan mungkin penuntut diraja dari keturunan saingan.Kur. 1(tidak digunakan)AkhratenSeparuh kedua abad ke-4 SM( s. 340 SM)Anak lelaki Harsiotef (?). Dikenali daripada makamnya dan dari patung granit. Patung dan saiz besar piramidnya menunjukkan bahawa pemerintahannya makmur dan penting.Nu. 14AmanibakhiSeparuh kedua abad ke-4 SM (?)Keturunan tidak diketahui. Dikenali hanya dari stele dan meja persembahan yang ditemui di Nuri.Tidak dikenal pasti75pxNastasenSatu pertiga terakhir abad ke-4 SM(fl. s. 325 SM)Anak lelaki Harsiotef (?) dan Permaisuri Pelkha. Dikenali daripada makamnya, stele, dan beberapa inskripsi. Meneruskan dasar pembinaan empayar dan militan Harsiotef.Nu. 15Fasa IV: Tamatnya pemerintahan Nastasen menandakan penutup tempoh kebangkitan semula. Masa ini adalah antara yang paling tidak diketahui dalam sejarah Kush; pemerintah kebanyakannya hanya dibuktikan dalam serpihan inskripsi dan kronologi adalah hipotesis dan bermasalah.AktisanesAkhir abad ke-4 SMKeturunan tidak diketahui. Dikenali daripada segelintir inskripsi. Disebut dalam karya sejarawan Yunani Hecataeus dari Abdera.Bar. 14(hipotesis)AryamaniAkhir abad ke-4/awal abad ke-3 SMKeturunan tidak diketahui. Dikenali daripada stele yang ditemui di Kawa.Bar. 11(hipotesis)Kash(...)amaniAkhir abad ke-4/awal abad ke-3 SMKeturunan tidak diketahui. Dikenali daripada serpihan kartusy yang dicetak pada daun emas. Jenis nama mencadangkan pemerintahan pada suatu masa antara Aktisanes dan Sabrakamani.Tidak dikenal pastiArikepiankhiqoAkhir abad ke-4/awal abad ke-3 SMKeturunan tidak diketahui. Dikenali hanya daripada inskripsi oleh penggantinya.Tidak dikenal pastiSabrakamaniSeparuh pertama abad ke-3 SMKeturunan tidak diketahui. Dikenali hanya daripada inskripsi di Kawa yang juga mengenal pasti Arikepiankhiqo sebagai pendahulu langsungnya.Tidak dikenal pasti

 Tempoh Meroitik (270 SM–350 M) 
Pada abad ketiga SM, tanah perkuburan diraja dipindahkan dari Napata ke Meroë untuk permakaman Arakamani. Ini menandakan langkah terakhir dalam pemindahan kuasa politik dan kekayaan beransur-ansur ke Meroë dan dianggap sebagai permulaan tempoh Meroitik. Perubahan ibu kota tidak boleh disalah tafsir sebagai menunjukkan pecahan dalam kesinambungan sejarah atau budaya; Napata terus berfungsi sebagai pusat keagamaan yang penting dan bukti mencadangkan bahawa Meroë penting dari awal lagi. Mungkin Meroë berfungsi sebagai kediaman raja-raja Kush seawal abad ke-5 SM.

Dari abad ke-2 SM dan seterusnya, Kush terkenal dengan sebilangan besar ratu pemerintah (ratu yang memerintah dengan hak mereka sendiri). Ratu pemerintah mengekalkan gelaran mereka sebelum itu (biasanya kandake) apabila menjadi pemerintah, namun mereka juga mengguna pakai gelaran raja qore untuk menunjukkan kuasa baru mereka. Disebabkan bilangan ratu pemerintah yang tinggi dalam tempoh Meroitik, yang tidak ada pada zaman sebelumnya, jantina setiap raja ditunjukkan di sini dengan simbol jantina (♀ atau ♂). Dalam kes jantina tidak diketahui, tiada simbol disertakan. 

Pewarisan diraja, urutan, dan kronologi pemerintah Kush amat tidak pasti dalam tempoh Meroitik. Kerana keperluan, senarai ini hanya menunjukkan satu tafsiran, tetapi idea alternatif yang patut diberi perhatian dipaparkan dalam nota kaki. Memandangkan takhta nampaknya boleh diwarisi melalui garis lelaki, perempuan, dan secara tidak langsung, senarai ini hanya merekodkan ibu bapa (jika diketahui) setiap raja dalam lajur 'keturunan', tanpa spekulasi tentang hubungan mereka. Penggunaan simbol ♔ dalam lajur ini menunjukkan bahawa ibu bapa raja juga seorang raja.
PotretNama (jantina)PemerintahanKeturunanCatatanPermakaman75pxArakamani (♂)(Ergamenes I)s. 270–pertengahan abad ke-3 SMIbu bapa tidak diketahuiDikenali di Kush hanya dari makamnya. Diidentifikasikan dengan 'Ergamenes', yang muncul dalam karya sejarawan Yunani Agatharchides. Sezaman dengan Ptolemy II di Mesir.Beg. S 675pxAmanislo (♂)Pertengahan abad ke-3 SMArakamani (bapa ♔) (?)Sar(...)tiñ (ibu) (?)Dikenali daripada makamnya dan dari kartus yang tertera pada patung singa. Memulihkan Istana B1200 di Napata.Beg. S 575pxAmantekha (♂)Separuh kedua abad ke-3 SMIbu bapa tidak diketahuiDikenali daripada makamnya. Makam Amantekha agak kecil tetapi juga penting sebagai permakaman pertama di perkuburan utara Meroë.Beg. N 4Raja tidak diketahui (♂)Separuh kedua abad ke-3 SMIbu bapa tidak diketahuiDikenali daripada inskripsi serpihan pada blok terpisah di perkuburan utara Meroë. Sezaman dengan Ptolemy III di Mesir. Tidak dikenal pasti75pxArnekhamani (♂)Separuh kedua abad ke-3 SM(s. 240–215 SM)Ibu bapa tidak diketahuiDikenali daripada bangunan monumental, antara yang paling mengagumkan dalam sejarah Kush. Sezaman dengan Ptolemy III dan Ptolemy IV di Mesir.Beg. N 53(diandaikan)75pxArqamani (♂)(Ergamenes II)Akhir abad ke-3–awal abad ke-2 SMArnekhamani (bapa ♔) (?)Ibu tidak diketahuiDikenali daripada makamnya dan inskripsi di Philae, Dakka, dan Kalabsha. Menawan semula Triakontaschoinos dari Mesir. Sezaman dengan Ptolemy IV dan Ptolemy V di Mesir.Beg. N 7Adikhalamani (♂)Separuh pertama abad ke-2 SMIbu bapa tidak diketahuiDikenali daripada inskripsi di Philae. Sezaman dengan Ptolemy V di Mesir.Beg. N 8(diandaikan)Tabirqo (♂)Separuh pertama abad ke-2 SMIbu bapa tidak diketahuiDikenali daripada makamnya.Beg. N 9Raja tidak diketahui (♂)Abad ke-2 SMIbu bapa tidak diketahuiDikenali daripada makamnya yang dirancang, Beg. N 10. Piramid ini tidak memelihara namanya dan tidak pernah digunakan untuk permakaman.Beg. N 10(tidak digunakan)75pxNahirqo (♀)Pertengahan abad ke-2 SMIbu bapa tidak diketahuiDikenali daripada inskripsi dan objek yang dikaitkan. Ratu pemerintah pertama yang diketahui. Bekas isteri Adikhalamani.Beg. N 11(diandaikan)75pxTanyidamani (♂)Separuh kedua abad ke-2 SMAdikhalamani (bapa ♔) (?)Nahirqo (ibu ♔) (?)Dikenali daripada banyak inskripsi di Jebel Barkal dan Meroë. Inskripsi monumental pertama yang ditulis dalam Meroitik berasal dari pemerintahan Tanyidamani.Beg. N 12(diandaikan)Pakhedateqo (♂)Akhir abad ke-2–separuh pertama abad ke-1 SMIbu bapa tidak diketahuiDikenali hanya dari inskripsi pada batu, bertarikh menggunakan paleografi sekitar zaman Tanyidamani.Tidak dikenal pastiRatu tidak diketahui (♀)Akhir abad ke-2–separuh pertama abad ke-1 SMIbu bapa tidak diketahuiDikenali daripada makam bertarikh pada masa ini, yang tidak memelihara nama.Bar. 875pxNaqyrinsan (♂)Separuh pertama abad ke-1 SMIbu bapa tidak diketahuiDikenali daripada inskripsi pada meja persembahan yang ditemui dalam piramid Beg. N 13, mungkin makamnya.Beg. N 13(diandaikan)Teriteqas (♂)Akhir abad ke-1 SMIbu bapa tidak diketahuiDikenali daripada inskripsi Meroitik di Dakka. Pendahulu langsung Amanirenas. Sezaman dengan Cleopatra VII di Mesir dan Augustus di Rom.Beg. N 20(diandaikan)75pxAmanirenas (♀)Akhir abad ke-1 SM–awal abad ke-1 MIbu bapa tidak diketahuiDikenali daripada empat inskripsi. Disahkan sebagai kandake di bawah Teriteqas (mungkin suaminya) dan kemudian sebagai qore. Sezaman dengan Augustus di Rom; berjaya mempertahankan Kush daripada pengembangan Rom.Bar. 4(diandaikan)75pxAmanishakheto (♀)Awal abad ke-1 MBapa tidak diketahuiAr(...)tḫwit (ibu)Sangat didokumentasikan. Mungkin pengganti langsung Amanirenas, namun hubungan antara mereka tidak jelas. Mempunyai pemerintahan yang makmur dan menyelia projek pembinaan dan penyusunan semula pentadbiran yang besar.Beg. N 6Shanakdakhete (♀)Separuh pertama abad ke-1 MIbu bapa tidak diketahuiDikenali daripada inskripsi pada kuil yang dibinanya di Naqa. Sebelumnya tersalah letak dalam kronologi tiga abad lebih awal kerana salah tafsir inskripsinya.Beg. N 21(hipotesis)75pxRaja tidak diketahui (♂)Separuh pertama abad pertama MIbu bapa tidak diketahuiDikenali daripada makam bertarikh pada masa ini, yang tidak memelihara namanya.Bar. 275pxNawidemak (♀)Separuh pertama abad pertama M (?)Ibu bapa tidak diketahuiDikenali daripada patung kecil dan dari makamnya, yang menggambarkan dan menamakannya sebagai ratu pemerintah.Bar. 675pxAmanikhabale (♂)Separuh pertama abad pertama M (?)Bapa tidak diketahuiNawidemak (ibu ♔) (?)Dikenali daripada inskripsi dari Kawa, Basa, dan Naqa, serta stele pecah dari Meroë. Monumen dan taburannya menunjukkan pemerintahan yang makmur.Beg. N 2(diandaikan)75pxNatakamani (♂)Pertengahan abad pertama MBapa tidak diketahuiAmanitore (ibu ♔)Sangat didokumentasikan. Amanitore adalah ibu Natakamani dan mereka memerintah bersama sebagai pemerintah bersama. Hanya Natakamani bergelar qore (Amanitore sebagai kandake), namun kedua-duanya secara konsisten digambarkan bersama dalam monumen dengan jata raja-raja dan tidak pernah disahkan sebagai pemerintah tunggal. Pemerintahan mereka nampaknya merupakan tempoh yang sangat makmur. Sezaman dengan Nero di Rom (?).Beg. N 2275pxAmanitore (♀)Pertengahan abad pertama MIbu bapa tidak diketahuiBeg. N 1Shorkaror (♂)Separuh kedua abad pertama MIbu bapa tidak diketahuiDikenali daripada dua inskripsi di Amara dan ukiran batu besar di Gebel Qeili. Juga disahkan sebagai putera pada zaman Natakamani dan Amanitore.Tidak dikenal pastiAmanikhareqerem (♂)Akhir abad pertama MIbu bapa tidak diketahuiDikenali daripada inskripsi pada monumen. Mungkin pengganti langsung Shorkaror.Beg. N 16(hipotesis)75pxAmanitenmemide (♂)Akhir abad pertama–separuh pertama abad ke-2 MIbu bapa tidak diketahuiDikenali daripada makamnya dan daripada inskripsi di Meroë. Mungkin pengganti langsung Amanikhareqerem. Tengkorak dipercayai milik Amanitenmemide ditemui dalam makamnya dan menunjukkan bahawa beliau meninggal pada usia s. 30.Beg. N 1775pxAmanikhatashan (♀)Pertengahan abad ke-2 M (?)Ibu bapa tidak diketahuiDikenali daripada makamnya. Beg. N 1875pxTarekeniwal (♂)Separuh kedua abad ke-2 MIbu bapa tidak diketahuiDikenali daripada inskripsi pada meja persembahan dan makamnya. Imej dalam makam Tarekeniwal meletakkan "penekanan luar biasa" kepadanya sebagai pejuang yang menang.Beg. N 1975pxAmanikhalika (♀)Separuh kedua abad ke-2 M (?)Ibu bapa tidak diketahuiBekas isteri Tarekeniwal (?). Dikenali daripada inskripsi pada meja persembahan anak lelakinya Aritenyesbokhe. Secara tentatif dikenal pasti sebagai pemerintah dikebumikan dalam Beg. N 32.Beg. N 32(tentatif)Aritenyesbokhe (♂)Separuh kedua abad ke-2 MTarekeniwal (bapa ♔?)Amanikhalika (ibu ♔)Dikenali daripada inskripsi pada meja persembahan dan inskripsi pada blok longgar di Meroë.Beg. N 34(diandaikan)75pxAmanitaraqide (♂)Akhir abad ke-2 M (?)Pisakar (bapa)Amankhadoke (ibu)Dikenali daripada inskripsi pada meja persembahan. Mungkin mempunyai keturunan diraja melalui ibunya. Kedudukan kronologi dan tapak permakaman diperdebatkan.Beg. N 36(tentatif)Amanikhedolo (♂)Separuh pertama abad ke-3 M (?)Akedḫetiwl (bapa)Amanipiteke (ibu)Dikenali daripada inskripsi pada meja persembahan. Mungkin mempunyai keturunan diraja melalui ibunya. Kedudukan kronologi tidak pasti dan secara spekulatif dikenal pasti sebagai pemerintah dikebumikan dalam Beg. N 43.Beg. N 43(hipotesis)Takideamani (♂)Separuh pertama abad ke-3 MAdeqetli (bapa)Nptdḫeto (ibu)Dikenali daripada inskripsi pada meja persembahan. Nama ibu bapanya mencadangkan kekurangan keturunan diraja langsung. Kedudukan kronologi kasar boleh ditetapkan oleh objek yang ditemui dalam makamnya.Beg. N 29MashadakhelSeparuh pertama abad ke-3 M (?)A(...)ble (bapa)Ibu tidak diketahuiDikenali daripada inskripsi separa pada meja persembahan. Mungkin bertarikh pada abad ke-2 atau ke-3 M, namun kedudukan kronologi tepat dan tapak permakaman tidak diketahui.Tidak dikenal pasti75pxTeqorideamani (♂)Bahagian kedua abad ke-3 TMTeritni(d)e (bapa)Arqtñmaks (ibu)Dikenali daripada makamnya, grafiti di Philae, dan tiga inskripsi di Meroë. Grafiti tersebut menetapkan bahawa dia menjadi raja pada 249 TM. Sezaman dengan Trebonianus Gallus, dan mungkin juga Valerian dan Gallienus, di Rom. Piramidnya adalah piramid Kush termuda yang diiktiraf dengan pasti.Beg. N 28Tamelerdeamani (♂)Bahagian kedua abad ke-3 TMArotnide (bapa)Arqtñmaks (ibu)Adik tiri Teqorideamani. Dikenali daripada inskripsi pada meja persembahan. Secara hipotesis dikenal pasti sebagai pemerintah yang dikebumikan dalam piramid Beg. N 27.Beg. N 27(hipotesis)Talakhidamani (♂?)Akhir abad ke-3/pertengahan pertama abad ke-4 TM (?)Ibu bapa tidak diketahuiDahulu hanya Dikenali daripada inskripsi misteri di Philae. Dikenal pasti dengan pasti sebagai pemerintah pada 2017 melalui inskripsi lain di Meroë. Mungkin pada mulanya pemangku untuk putera Maloqorebar, yang tidak dibuktikan pernah memerintah sendiri.Tidak dikenal pastiAryesbokhe (♂)Akhir abad ke-3/pertengahan pertama abad ke-4 TM (?)Teritebḫtey (bapa)Wlamni(..)ptide (ibu)Dianggap mempunyai keturunan diraja melalui ibunya. Dikenali daripada inskripsi pada meja persembahan. Kedudukan kronologi dan tapak permakaman diperdebatkan.Beg. N 16(tentatif)Yesebokheamani (♂)Akhir abad ke-3/pertengahan pertama abad ke-4 TM (?)Ibu bapa tidak diketahuiDikenali daripada inskripsi. Salah satunya ialah teks dedikasi di Philae yang mungkin meletakkan Yesebokheamani selepas 298 TM, apabila Rom menarik diri dari wilayah itu. Sezaman (?) dengan Diocletian di Rom.Beg. N 51(hipotesis)(...)k(...) (♂)Pertengahan pertama abad ke-4 TMIbu bapa tidak diketahuiDikenali daripada inskripsi separa pada meja persembahan yang pecah. Secara spekulatif dikenal pasti sebagai pemerintah yang dikebumikan dalam piramid Beg. N 38.Beg. N 38(hipotesis)(.)p(...)niñPertengahan pertama abad ke-4 TMArḫrli (bapa)Ibu tidak diketahuiDikenali daripada inskripsi separa pada meja persembahan yang pecah. Secara spekulatif dikenal pasti sebagai pemerintah yang dikebumikan dalam piramid Beg. N 37.Beg. N 37(hipotesis)75px (♀)Pertengahan pertama abad ke-4 TMDelitey (bapa)(...)tli (ibu)Dikenali daripada inskripsi pada meja persembahan. Secara tentatif dikenal pasti sebagai pemerintah yang dikebumikan dalam piramid Beg. N 26.Beg. N 26(tentatif)75pxAmanipilade (♀)Pertengahan abad ke-4 TMTehye (bapa)Mkeḫñye (ibu)Dikenali daripada inskripsi pada meja persembahan. Secara tentatif dikenal pasti sebagai pemerintah yang dikebumikan dalam piramid Beg. N 25.Beg. N 25(tentatif)
Beg. N 25 adalah permakaman diraja terakhir yang diketahui di Meroë dan dianggap menandakan akhir dinasti yang memerintah dari bandar itu. Bukti tidak langsung juga menetapkan akhir kuasa politik Meroitik kepada dekad pertengahan abad keempat TM.

 Negeri-negeri pengganti Kush 
László Török membuat hipotesis bahawa sebuah "negeri pengganti Pasca-Meroitik" (Nubia?) yang bersatu memerintah wilayah yang sepadan dengan kerajaan Kush selama beberapa dekad selepas akhir tempoh Meroitik. Wilayah sedemikian mungkin ada petanda daripada permakaman kemudian golongan elit di Ferkeh, Gemai, Qustul dan El-Hobagi. Török mencadangkan bahawa golongan elit ini ialah timbalan bukan diraja pemerintah yang tinggal di selatan. Tanah perkuburan selatan Ballana, di mana tujuh generasi pemerintah pasca-Kush tetapi pra-Kristian dikebumikan, kadang-kadang dicadangkan sebagai milik satu negeri pengganti Kush, namun permakaman itu berkongsi sedikit persamaan ideologi dengan pemerintah Kush selain kehadiran mahkota-mahkota perak dalam gaya yang serupa. Kewujudan negeri pasca-Meroitik yang bersatu tidak diterima secara universal. Josefine Kuckertz, sebagai contoh, sebaliknya menetapkan perpecahan kerajaan itu sudah pada pertengahan abad keempat TM, pada masa yang sama dengan kejatuhan dinasti Meroitik.

Sekitar 420 TM, golongan elit atau timbalan yang disebutkan di atas mula memakai lambang kebesaran diraja mereka sendiri, mengakibatkan perpecahan negeri pengganti yang diandaikan (jika ada) kepada kerajaan-kerajaan kemudian iaitu Nobatia (utara), Makuria (tengah), dan Alodia (selatan). Daripada ketiga-tiga ini, Nobatia khususnya kadangkala dianggap sebagai sisa pascaempayar yang kecil Kush, mengekalkan beberapa aspek budaya Kush tetapi juga menunjukkan pengaruh Helenistik dan Rom. Peringkat awal Nobatia secara konvensionalnya dikaitkan dengan tanah perkuburan Ballana.

 Permakaman diraja yang tidak dikaitkan 
Terdapat banyak piramid Kush selain yang disenaraikan di atas, dibina untuk individu-individu seperti permaisuri, putera, dan pegawai tinggi. Kerana saiz dan bilangan bilik, beberapa piramid tanpa nama yang terpelihara telah dicadangkan sebagai milik pemerintah. Beberapa piramid sedemikian disertakan dalam senarai di atas, dengan atribusi tentantif dan hipotetis dikemukakan oleh penyelidik. Piramid-piramid lain yang kadangkala dikenal pasti sebagai milik pemerintah disenaraikan di bawah. Tiada permakaman diraja yang tidak dikaitkan dari El-Kurru atau Nuri.

Sama ada piramid -piramidini milik pemerintah sering dipertikaikan. Piramid yang dianggap milik pemerintah kadang-kadang diinterpretasikan semula: Beg. S 10 pernah dikaitkan kepada Raja "Bartare-(Kalkai)" tetapi kini dikenali sebagai makam permaisuri bukan pemerintah. Makam-makam tambahan ini tidak patut difahamkan sebagai milik pemerintah Kush yang baru. Selain kemungkinan salah tafsir, beberapa makam mungkin sepadan dengan pemerintah yang pengebumiannya 'tidak dikenal pasti' dalam senarai di atas dan beberapa atribusi tentatif dan hipotetis yang disenaraikan di atas mungkin salah.
TapakPermakamanTarikhCatatanJebel BarkalBar. 18Akhir abad ke-4/awal abad ke-3 SMPiramid raja yang lebih kecil (?) dari Fasa IV tempoh Napata LewatBar. 19Akhir abad ke-4/awal abad ke-3 SMPiramid raja yang lebih kecil (?) dari Fasa IV tempoh Napata LewatMeroëBeg. N 14Abad ke-1 TMPermakaman raja (?). Dimusnahkan oleh E. A. Wallis Budge.Beg. N 15Bahagian kedua abad ke-2 TMPermakaman pemerintah (?). Dimusnahkan oleh E. A. Wallis Budge.Beg. N 24Selepas pertengahan abad ke-3 TMPiramid pemerintah (?) selepas TeqorideamaniBeg. N 30Akhir abad ke-2/awal abad ke-3 TM (?)Permakaman raja (?)Beg. N 35Abad ke-3 TM (?)Permakaman raja (?)Beg. N 40Akhir abad ke-2/awal abad ke-3 TM (?)Permakaman raja (?)Beg. N 41Akhir abad ke-3 TM (?)Permakaman raja (?)
 Lihat juga 

 Wizurai Kush

 Nota 

 Rujukan 

 Bibliografi 

Dunham, Dows (1950–1955). The Royal Cemeteries of Kush

Eide, Tormod; Hägg, Tomas; Holton Pierce, Richard; Török, Lászlo (1994–1998). Fontes Historiae Nubiorum: Textual Sources for the History of the Middle Nile Region Between the Eighth Century BC and the Sixth Century AD

+
+
Kush
Kush